stanford-oval/wikipedia huggingface dataset:
Roxanne Perez
WWE

Maaliskuussa 2022 vahvistettiin, että Gonzalez on allekirjoittanut sopimuksen WWE:n kanssa ja että hän siirtyy NXT:hen kehänimellä Roxanne Perez. Perez osallistui toukokuussa NXT Women's Breakout-turnaukseen, jonka hän myös voitti päihittämällä viimeisenä Tiffany Strattonin. Palkinnoksi Perez sai sopimuksen mestaruusotteluun valitsemaansa mestaruuteen. The Great American Bash-tapahtumassa Perez ja Cora Jade voittivat NXT Women's Tag Team-joukkuemestaruuden. Seuraavalla viikolla Perez oli käyttämässä sopimustaan Mandy Rosea vastaan NXT Women's Championship-mestaruudesta, mutta joukkuetoveri Jade hyökkäsi Perezin kimppuun, kun Perez oli käyttämässä sopimustaan. Samalla päättyi myös heidän joukkuemestaruustaival. Perez sai uuden mahdollisuuden otella mestaruudesta voitettuaan Iron Survivor-haasteen ja päihitti kolme päivää myöhemmin Mandy Rosen tullakseen ensimmäistä kertaa NXT Women's Champion-mestariksi
Perez osallistui ensimmäiseen Royal Rumbleen tammikuussa vuonna 2023, mutta selvisi kehässä vain 4 minuuttia. Perez menetti mestaruutensa 109 päivää myöhemmin NXT Stand & Deliver-tapahtumassa järjestetyssä kuuden naisen tikapuuottelussa. Ottelun ja mestaruuden voitti Indi Hartwell. Vuoden 2024 Stand & Deliver-tapahtumassa Perez voitti Lyra Valkyrian ja hänestä tuli toistamiseen naisten NXT Women's Champion-mestari.
Mestaruudet ja saavutukset

New Texas Pro Wrestling
New Texas Pro Women's Championship (1 kerta)
Renegade Wrestling Revolution
RWR Vixens Champion (1 kerta)
Ring of Honor
ROH Women's World Championship (1 kerta)
ROH Women's World Championship turnausvoitto (2021)
Reality of Wrestling
ROW Diamonds Division Championship (1 kerta)
Sabotage Wrestling
Sabotage War of the Genders Championship (1 kerta)
WWE
NXT Women's Championship (2 kertaa)
NXT Women's Tag Team Championship (1 kerta) – yhdessä Cora Jade
NXT Women's Breakout-turnausvoitto 2022
Naisten Iron Survivor-haaste voitto 2022
Dragon Ball Z: Resurrection 'F'

Dragon Ball Z: Ressurection 'F'(japaniksi. ( Doragon Bōru Zetto: Fukkatsu no 'Efu') on japanilainen animaatioelokuva. Elokuva sai ensi-iltansa Japanissa ja Yhdysvalloissa 19. huhtikuuta 2015. Elokuva perustuu Akira Toriyaman luomaan Dragon Ball Z- maailmaan. Se on jatkoa vuonna 2013 ilmestyneelle Dragon Ball Z: Battle of Godsille.
Juoni

Sorbetin johtama armeija on matkalla maahan etsimässä kaikkia lohikäärmekuulia yhdessä lordi Pilafin jengin kanssa. Sorbetilla on aikomus toivoa heidän valtias Freezan takaisin henkiin. Pilaf kutsuu Shenronin ja Sorbet käyttää ensimmäisen toiveen: Herätä Freeza takaisin henkiin. Shenron varoittaa, että Freezan ruumis on mennyt palasiksi, koska Trunks tappoi hänet. Tästä huolimatta Sorbet toivoo Freezan takaisin henkiin, koska he pystyvät uuden parannuskapselin avulla kokoamaan Freezan ruumiinosat yhteen. Shenron paljastaa, että he voivat käyttää toisenkin toiveen. Sorbet yritti toivoa Kuningas Coldin henkiin, mutta Shu ehti toivoa rahaa. Muualla Piccolo ja Gohan aistivat, että jotain pahaa on tiedossa. Freeza saadaan koottuaan takaisin yhteen ja tämä muistaa edelleen, kuinka tämä joutui alakynteen Gokun toimesta. Freeza aikoo kehittää omaa voimaansa ja vasta kuukausien päästä Freeza hyökkää maahan ja onnistuu houkuttelemaan Z-soturit paikalle, paitsi Gokun ja Vegetan, jotka harjoittelevat Wishin kanssa. Z-soturit onnistuvat voittamaan Freezan kätyrit. Ensimmäiseen muotoon palannut Freeza tyrmää Gohanin yhdellä iskulla ja pian Goku ilmestyy paikalle. Freeza muuttaa muotoaan, mutta suoraan viimeiseen muotoon. Goku ja Freeza aloittavat kiihkeän kaksintaistelun. Freezalla ei ole mitään mahdollisutta voittaa Goku. Freeza paljastaa, että hänellä on yksi muoto, joka on Golden Freeza. Goku joutuu alakynteen, mutta onnistuu horjuttamaan Freezan. Juuri, kun Goku oli voittamassa, Sorbet haavoittaa Gokun tämän lasersäteen avulla. Freeza vahingoittaa Gokun, mutta ei tapa häntä. Freeza antaa kunnian Vegetalle, mutta Vegeta päättää taistella Freezaa vastaan. Vegeta hakkaa Freezan ja tämä muuttuu takaisin viimeiseen muotoon. Freeza päättää räjäyttää maapallon, ennen kuin Vegeta ehti tappaa hänet. Maapallo räjähtää ja Wishin toimesta muut soturit ehtivät pelastautua, paitsi Vegeta. Wish paljastaa, että hän voi kerran siirtää aikaa taaksepäin. Wish kelaa aikaa taaksepäin ja Goku ehtii tappaa Freezan ennen, kuin tämä ehti räjäyttää maan. Goku onnistuu voittamaan Freezan, joka joutui taas helvettiin.
Rudolf Lagi

| Rudolf Lagi> Henkilötiedot |
| --- | --- |
Koko nimi:  Rudolf Theodor Lagi
Syntynyt: 27. helmikuuta 1823 Kuopio
Kuollut: 30. joulukuuta 1868 Helsinki
Ammatti:  kirkkomuusikko säveltäjä
Muusikko
Soittimet:  urut 
  [ Muokkaa Wikidatassa ] [ ohje ]  
Rudolf Theodor Lagi (27. helmikuuta 1823 Kuopio – 30. joulukuuta 1868 Helsinki) oli suomalainen kirkkomuusikko ja säveltäjä.
Henkilöhistoria

Lagin vanhemmat olivat lääninrahastonhoitaja Fredrik Krook ja Agata Juliana Aminoff. Hän otti käyttöön äitinsä edellisen aviomiehen Fredrik Lagin sukunimen. Lagin puoliso vuodesta 1857 oli Evelina Augusta Schmidt (k. 1864). Helsingissä lyseon käytyään Lagi toimi 1840–1842 erään oopperaseurueen orkesterimuusikkona ja opiskeli samalla kieliä ja musiikkia. Hän opetti Kuopion yläalkeiskoulussa saksan kieltä ja laulua 1845–1850. Urkujen soittoa Lagi opiskeli Tukholmassa. Vuonna 1851 hänet nimitettiin Helsingin Nikolainkirkon ensimmäiseksi urkuriksi, mutta hän jatkoi samalla myös opettajan työtään. Lagi perehtyi Suomen ruotsinkielisten ja suomenkielisten virsikirjojen virsien syntyhistoriaan ja keräsi aiheesta laajan aineiston. Työ jäi kesken, mutta aineisto siirrettiin Helsingin yliopiston kokoelmiin. Virsikirjakomitean jäsenenä Lagi toimi 1866–1868.
Taiteellinen tuotanto

Lagi sai lähes valmiiksi uuden koraalikirjan, jonka viimeisteli ja täydensi Richard Faltin vuonna 1871. Hän julkaisi lisäksi muun muassa Valittujen Suomalaisten kansanlaulujen vihkot II, IV vuonna 1855. Lagi johti useita sinfoniakonsertteja, piti itsekin pari kirkkokonserttia ja avusti muissa konserteissa.
Taiteellinen tuotanto > Sävellyksiä

Lagin säveltämiä ovat seuraavat virret:
68: Ristinpuussa Golgatalla (Stabat Mater),
193: Autuuden ja armon sana,
242: Jo vaietkoon vaikerrus, itku,
311. Jo joudu, mun sieluni, heräämähän (A-sävelmä),
426. Menkää maitten ääriin asti,
438. Oi armahda, Kristus, niin kaita on tie,
490. Mä silmät luon ylös taivaaseen,
522. Anna, Herra, kansallemme,
588. Rauhan Herra, maailmaasi.
Aiheesta muualla

Lagin muistokirjoitus. Hufvudstadsbladet, 5.1.1869, nro 3, s. 2.  Artikkelin verkkoversio.
Dragon Ball Z: Suuri taistelu

| Dragon Ball Z: Suuri taistelu> Dragon Ball Z: Tree of Might, Alkuper jap. Dragon Ball Z: The Ultimate Battle for the Entire Earth (ドラゴンボールZ 地球まるごと超決戦 Doragon Bōru Zetto: Chikyū Marugoto Chōkessen) |
| --- | --- |
Ohjaaja:  Daisuke Nishio
Käsikirjoittaja:  Akira Toriyama   Takao Koyama
Tuottaja:  Chiaki Imada   Tamio Kojima
Säveltäjä:  Shunsuke Kikuchi
Kuvaaja:  Motoaki Ikegami
Leikkaaja:  Shinichi Fukumitsu
Pääosat:  Masako Nozawa Naoki Tatsuta Hiromi Tsuru Mayumi Tanaka Toshio Furukawa  Mayumi Sho Toru Furuya Naoko Watanabe Suzuoki Hirotaka Hiroko Emori Kohei Myauchi Kenji Utsumi Joji Yanami
Valmistustiedot
Valmistusmaa:  Japani
Tuotantoyhtiö:  Toei Animation
Levittäjä:  Toei Company
Kesto:  60 min.
Alkuperäiskieli:  japani   englanti
Edeltäjä:  Dragon Ball Z - Maailman vahvin
Seuraaja:  Dragon Ball Z: Lord Slug
Aiheesta muualla
IMDb
Elonet
AllMovie
Infobox OKNimi-testi OK: 
Dragon Ball Z: Suuri taistelu (Dragon Ball Z: Tree of Might) Alkuperäinen nimi jap: (Dragon Ball Z: The Ultimate Battle for the Entire Earth (ドラゴンボールZ 地球まるごと超決戦 Doragon Bōru Zetto: Chikyū Marugoto Chōkessen)  on Dragonball-elokuva, joka julkaistiin 7. heinäkuuta 1990.
Tarina

Elokuvassa Z-ryhmä on retkeilemässä metsässä. He huomaavat avaruusaluksen, joka laskeutuu metsään ja aiheuttaa metsäpalon. Avaruusaluksen miehistön johtajan Turlesin aikomuksena on istuttaa maapallolle pyhäpuu, joka imee siitä kaikki mineraalit. Näin ollen maapallo muuttuisi aavikoksi.
Goku saa selville Turlesin suunnitelman. Z-ryhmäläiset ovat valmiina tuhoamaan pyhänpuun. Gokun poika Gohan sattuu törmäämään Turlesiin, joka pakottaa hänet muuttumaan jättiapina oozaruksi. Goku lähtee pelastamaan Gohania. Hetken kuluttua Goku ja Turles aloittavat taistelun. Alussa taistelu on tasaväkinen, mutta kun Turles syö pyhänpuun hedelmän, asetelmat muuttuvat. Turles hakkaa Gokun henkihieveriin. Goku saa kuitenkin kerättyä tarvittavat energiat Genkikuulaan joka tuhoaa Turlesin. Rauha on laskeutunut maapallolle ja ihmiset voivat jatkaa elämäänsä.
Dragon Ball Z: Lord Slug

| Dragon Ball Z: Lord Slug |
| --- | --- |
Ohjaaja:  Mitsuo Hashimoto
Käsikirjoittaja:  Takao Koyama
Tuottaja:  Chiaki Imada Rikizou Kayano
Säveltäjä:  Shunsuke Kikuchi
Kuvaaja:  Motoi Takahashi Masaru Sakanishi
Leikkaaja:  Shinichi Fukumitsu
Valmistustiedot
Valmistusmaa:  Japani
Tuotantoyhtiö:  Toei Animation
Levittäjä:  Toei Company
Kesto:  50 minuuttia
Alkuperäiskieli:  japani
Edeltäjä:  Dragon Ball Z - Tree of Might
Seuraaja:  'Dragon Ball Z: Cooler's Revenge'
Aiheesta muualla
IMDb
Infobox OKNimi-testi OK: 
Dragon Ball Z: Lord Slug on neljäs Dragon Ball Z -elokuva.
Juoni

Suuri asteroidi on törmäyskurssilla Maan kanssa. Goku ja Krillin onnistuvat yhteis-kamehamehalla kääntämään asteroidin kurssin poispäin maasta, mutta Lord Slugin alus onnistuu silti laskeutumaan Maahan ja Krillin ja Goku sinkoutuvat kauas tältä alueelta. Ihmisjoukko kerääntyy aluksen ympärille. Joukossa on mukana Gohan, Chi-Chi, Bulma ja Oolong.
Aluksesta tulee ulos suuri joukko Slugin sotilaita, jotka hyökkäävät ihmisten kimppuun. Gohan kuitenkin panee kovasti vastaan, kunnes eliittiryhmä saapuu mukanaan Slug itse. Lord Slug nappaa Dragonballin taintuneen Gohanin hatusta. Lordin joukko lähettää korkealle taivaaseen laitteen joka pimentää ja jäädyttää planeetan, jotta Slugin armeija voisi toimia siellä paremmin. Lord Slugin miehet saavat kaikki Dragonballit kerättyä ja he kutsuvat Shenronin, joka toteuttaa Slugin toiveen: Nuoruuden, jolloin Slugin täydet voimat palaavat.
Gohan palaa yöllä alukselle tarkoituksenaan selvittää mitä he tekevät, mutta hän jää kiinni ja saa koko armeijan kimppuunsa. Gohan selviää Piccolon avulla. Eliittiryhmä saapuu, joista Piccolo harventaa heti yhden, mutta Gohan on väsynyt eikä pärjää. Piccolo pelastaa Gohanin kuolemalta hypähtämällä tämän eteen säteiden suojaksi.
Seuraavaksi paikalle saapuvat Krillin ja Goku täysissä voimissa. Goku hoitelee helposti kaksi jäljelle jäänyttä eliittiä. 
Lord Slug täysissä voimissaan vaikuttaisi silti olevan liian kova pala. Kesken taistelun Goku raivostuu ja voimistuu hurjasti. Tätä muutosta King Kai ilmoitti Supersaiyalaiseksi. Goku ottaa johtopaikan, mutta sitten selviää, että Lord Slug on namekilainen ja tämä hätkähdyttää Gokun siinä määrin, että "Supersaiyalaisuus" häviää.
Goku on jo hätää kärsimässä, kunnes Piccolo käskee Gohania viheltämään. Joillain namekilaisilla on erittäin tarkka kuulo, mutta se ei kestä kimeitä ääniä. Lord Slug joutuu heikkoon tilaan, millä välin Piccolo antaa voimansa Gokulle, joka tuhoaa Slugin Spirit Bombilla, kerätty auringosta. Myös pimeyttä tuottava laite tuhotaan, joten Maan ihmiset pelastuvat tuholta.
Ruskosotka

| Ruskosotka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sotkat Aythya
Laji::  nyroca
Kaksiosainen nimi
 Aythya nyroca  (Guldenstadt, 1770) 

Katso myös
   Ruskosotka Wikispeciesissä   Ruskosotka Commonsissa 
Infobox OKNimi-testi OKIUCN-testi OK: 
Ruskosotkan munia.
Ruskosotka (Aythya nyroca) on pienikokoinen ja tumma sorsalaji. Lajin nimesi Johann Anton Güldenstädt vuonna 1770.
Ulkonäkö ja koko

Ruskosotka muistuttaa tukkasotkaa, mutta tukkasotkan mustat alueet ovat ruskosotkalla punertavanruskeat. Ruskosotkan alaperä on tukkasotkasta poiketen kuitenkin puhtaan valkoinen, kylki ei ole vaalea eikä päässä ole töyhtöä. Valkoinen silmä erottuu selvästi tummasta päästä. Naaras on koirasta tummempi. Pituus on 40–46 cm, siipien kärkiväli 65 cm ja paino 400–700 grammaa.
Ruskosotka ei juurikaan ääntele.
Levinneisyys

Ruskosotkan esiintymisalue on varsin hajanainen. Se pesii usealla erillisellä alueella Itä- ja Etelä-Euroopassa, Länsi- ja Etelä-Aasiassa ja Pohjois-Afrikassa. Maailman populaation koko on noin 163 000–257 000 yksilöä. Ruskosotkan populaatio on pienentynyt sopivien vesistöjen kuivatuksen ja metsästyksen takia, ja se on uhanalaisuusluokituksessa silmälläpidettävä  laji. Ruskosotka muuttaa talveksi vähän etelämmäksi pesimäalueiltaan. Suomessa laji on lähes vuosittainen suurharvinaisuus huhti–kesäkuussa. Se oli tavattu Suomessa 24 kertaa vuoteen 2022 mennessä; ensimmäisen kerran 15. toukokuuta 1959 Porvoossa, ja viimeksi huhti-elokuussa 2022 Salossa.
Elinympäristö

Ruskosotka elää suorannoilla sekä rehevillä ja matalilla järvillä ja merenlahdilla.
Lisääntyminen

Ruskosotka munii kerralla 6–14 munaa rantaruovikossa olevaan pesään. Naaras hautoo 25-27 vuorokautta.
Ravinto

Ruskosotka syö vesikasveja, hyönteisiä ja pikkukaloja.
Aiheesta muualla

Ruskosotka Lintukuva-verkkopalvelussa
David McGoldrick

David McGoldrick elokuussa 2016.
David McGoldrick (s. 29. marraskuuta 1987 Nottingham, Englanti) on irlantilainen jalkapalloilija, joka pelaa hyökkääjänä. Hän edustaa Englannin mestaruussarjassa pelaavaa Sheffield Unitedia.
McGoldrick aloitti liigauransa 16-vuotiaana Notts Countyssa kaudella 2003–2004. Sittemmin hän on edustanut Southamptonia, Nottingham Forestia ja Ipswich Townia sekä lainasopimuksilla useita muitakin seuroja. Kesällä 2018 hän siirtyi Sheffield Unitediin. Ensimmäisen valioliigaottelunsa McGoldrick pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 28 ottelua, joista 22 ottelua avauskokoonpanossa. Hän teki kauden ainoat kaksi maaliaan heinäkuussa 2020, kun Sheffield United voitti kotiottelussaan Chelsean 3–0. Englannin mestaruussarjassa hän on pelannut 318 ottelua ja tehnyt 75 maalia, joista 15 maalia Sheffield Unitedissa sarjanousuun päättyneellä kaudella 2018–2019.
McGoldrick on pelannut Irlannin maajoukkueessa 12 ottelua, joista ensimmäisen marraskuussa 2014. Ainoan maajoukkuemaalinsa hän on tehnyt syyskuussa 2019 tasapeliin 1–1 päättyneessä EM-karsinnan kotiottelussa Sveitsiä vastaan.
Dragon Ball Z – Maailman vahvin

| Dragon Ball Z – Maailman vahvin> Dragon Ball Z: The World's Strongest |
| --- | --- |
Ohjaaja:  Daisuke Nishio
Käsikirjoittaja:  Akira Toriyama   Takao Koyama
Tuottaja:  Chiaki Imada   Kōzō Morishita
Säveltäjä:  Shunsuke Kikuchi
Kuvaaja:  Motoaki Ikegami
Leikkaaja:  Shinichi Fukumitsu
Pääosat:  Masako Nozawa Kôji Nakata Toshio Furukawa Hiromi Tsuru Naoki Tatsuta Mayumi Tanaka Kohei Myauchi Mayumi Sho Kôji Yada Kenji Utsumi Joji Yanami
Valmistustiedot
Valmistusmaa:  Japani
Tuotantoyhtiö:  Toei Animation
Levittäjä:  Toei Company
Kesto:  59 min.
Alkuperäiskieli:  japani   englanti
Edeltäjä:  Dragon Ball Z: Dead Zone
Seuraaja:  Dragon Ball Z: The Tree of Might''
Aiheesta muualla
IMDb 
Elonet
AllMovie
Infobox OKNimi-testi OK: 
Dragon Ball Z – Maailman vahvin on Dragon Ball Z -elokuva.
Juoni

Gohan ja Oolong ovat pohjoisilla jäätiköillä keräämässä lohikäärmekuulia, seitsemää Dragon Ballia. Se, joka onnistuu löytämään kaikki seitsemän lohikäärmekuulaa, saa toiveensa toteutumaan. Joku kuitenkin ehtii ennen heitä. Yhdellä kristallipalloille tehdyllä toivomuksella syntyy uudelleen 50 vuotta sitten tuhottu tri Wheelo, joka on suuret aivot koneen sisällä. Tri Wheelon tarkoituksena on etsiä maailman vahvin mies ja ottaa hänen ruumiinsa itselleen.
Dippi (lihaskuntoharjoite)

Dippi (engl. Dip) on lihasvoimaharjoittelussa käytetty lihaskuntoharjoite. Normaalit dipit kehittävät kolmipäistä olkalihasta, rintalihaksia, kolmipäistä hartialihasta ja selkälihaksia.
Dippaava mies
Liikkeen suorittaminen

Liikkeessä suorittaja on kädet suorina joko dippitelineessä tai renkailla, sitten laskee vartaloa ja koukistaa kädet 90 asteen kulmaan ja punnertaa itsensä takaisin aloitusasentoon.
Renkailla suoritettu dippipunnerrus on rankempi kuin telineessä suoritettu. Renkailla tehtäessä kädet karkaavat helposti sivuille tai koko keho voi alkaa helposti täristä. Siksi kannattaa harjoitella ensin vain yläasennossa oloa. Kun tämä sujuu niin voi kokeilla laskeutua.
Muunnelma

Normaalisti dipit tehdään dippitelineessä, jolloin vastuksena on koko oma paino. Kuitenkin dipin tehoa voi lisätä laittamalla dippivyön, jonka sisään voi laittaa painoja. Liikkeen voi tehdä ilman dippitelinettä kahdella penkillä niin, että kädet ovat suoraan olkapäiden alapuolella ja jalat ovat vastakkaisella penkillä. Tämä liike vaikuttaa ylävartalon lihaksiin yhtä tehokkaasti kuin normaalikin liike.
Aiheesta muualla

Video normaalista dipistä (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dip (exercise)
Käännös suomeksi
Dynes Pedersen

| Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Maa:   Tanska> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, ruotsalaissysteemi |  |
Dynes Sneptrup Pedersen (26. toukokuuta 1893 Sunds – 28. joulukuuta 1960 Kööpenhamina) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Damage

Damage voi tarkoittaa ainakin seuraavia:
Damage, Louis Mallen elokuva vuodelta 1992
Damage, Jeff Kingin toimintaelokuva vuodelta 2009
Damage, MoonTV:n televisio-ohjelma vuosilta 2001–2003
Damage: The Sadistic Butchering of Humanity, videopeli
Damage, hahmoja DC Comicsin sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Damage”, voi hakea sivunnimihaulla, laajalla sivunnimihaulla tai tekstihaulla.
Dyne

Dyne (lyh. dyn) on käytöstä poistunut, cgs-järjestelmään kuuluva voiman mittayksikkö. Dynen määritelmä muistuttaa sen SI-järjestelmässä korvannutta newtonia:
Määritelmästä on helppo havaita, että
Covarrubias

| Covarrubias |
| --- | --- |

 lippu:  vaakuna
 Covarrubias
 Koordinaatit: 42°03′33″N, 3°31′12″W 
Valtio:   Espanja
Itsehallintoalue:  Kastilia ja León
Maakunta:  Burgos
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  41 km²
Väkiluku (2015):  585
 
 http://www.covarrubias.es/ 
Infobox OKVirheellinen NIMI-arvo: 
Covarrubias on kunta Burgosin maakunnassa Espanjassa. Kunnan asukasluku on noin 600. Maakunnan pääkaupunkiin Burgosiin on matkaa maanteitse noin 40 kilometriä.
Kylän kirkon luostarissa sijaitsee Norjan prinsessa Kristinan (1234–1262) hautasarkofagi.
Kastilian kreivi Fernán Gonzálezin (n. 910–970) hautaholvi sijaitsee Colegiata de San Cosme y San Damián -kirkossa.
Kuvia

Plaza Mayor, taustalla kunnantalo.
Torreón de Fernán González (900–luku).
Kreivi Fernán Gonzálezin hautakammio.
Norjan prinsessa Kristinan hautasarkofagi.
La iglesia de San Cosme y San Damián de Covarrubias
Casa de Doña Sancha (1400–luku).
Aiheesta muualla

Kuvia tai muita tiedostoja aiheesta Covarrubias Wikimedia Commonsissa
Rio Ferdinand

| 0 | 1 | 2 |
| --- | --- | --- |

Henkilötiedot
Koko nimi: Rio Gavin Ferdinand
Syntymäaika: 7. marraskuuta 1978 (ikä 45)
Syntymäpaikka: Peckham, Lontoo, Englanti
Pelipaikka: keskuspuolustaja
Pituus: 189 cm
Lempinimi: Snoop, Jar Jar Binks, Peckham Beckham, Da Bling King
Junioriseurat
1992–1995: West Ham United
Seurat
| Vuodet | Seura | O (M) |
| 1995–2000 1996 2000–2002 2002–2014 2014–2015 | West Ham United → Bournemouth (laina) Leeds United Manchester United Queens Park Rangers | 127 (2) 10 (0) 54 (2) 312 (7)  4 (0) |
Maajoukkue
| 1997–2011 | Englanti | 81 (3) |
 Seurajoukkueuran tilastot kattavat vain kansalliset sarjat, päivitetty 19. syyskuuta 2014.  Maajoukkueuran tilastot päivitetty 19. syyskuuta 2014.
Rio Gavin Ferdinand (s. 7. marraskuuta 1978 Peckham, Lontoo) on englantilainen uransa lopettanut jalkapalloilija. Ferdinandin yleisin pelipaikka oli keskuspuolustaja, mutta hän pelasi myös keskikenttämiehenä.
Saavutukset > Manchester United

Englannin Valioliiga: 2003, 2007, 2008, 2009, 2013
Englannin Liigacup: 2006
FA Community Shield: 2003, 2007
Mestarien liiga: 2008
Kilpailukielto

23. syyskuuta 2003 Englannin jalkapalloliitto järjesti Ferdinandille normaalin dopingtestin Manchester Unitedin harjoituskeskuksessa, Carringtonissa. Hän kuitenkin lähti harjoituskentältä tekemättä testiä. Myöhemmin hän tajusi unohtaneensa testin, ja soitti harjoituskeskukseen, mutta jalkapalloliiton testaajat olivat jo lähteneet. Rio kertoi, että oli unohtanut dopingtestin, koska hänellä oli muutto kesken ja lähti harjoitusten jälkeen suoraan ostoksille. Hän teki kuitenkin testin seuraavana päivänä ja näyte oli negatiivinen. Tästä ei ollut kuitenkaan hyötyä, koska häntä ei syytetty dopingin käytöstä, vaan siitä, ettei antanut testiä määrättynä ajankohtana. Ferdinand jatkoi pelaamista seurajoukkueessaan, kunnes hän sai kahdeksan kuukauden kilpailukiellon, joka alkoi 20. tammikuuta 2004. Manchester United ilmoitti tiedotteessaan että Ferdinand valittaa tuomiostaan. - Olen sitä mieltä, että saamani tuomio ja pelikielto ovat väärät, Ferdinand selitti. Maailman antidopingneuvosto Wadan puheenjohtaja Richard Pound puolestaan sanoi hänen olleensa onnellinen välttäessään kahden vuoden kilpailukiellon. Valitus ei mennyt läpi ja Ferdinand kärsi kilpailukieltonsa. Rion merkityksestä joukkueelleen kertoi paljon se, että ennen hänen viimeistä otteluaan Wolvesia vastaan ManU johti vielä Valioliigaa, mutta kauden lopussa United oli sarjassa kolmantena, 15 pistettä Arsenalin takana. United voitti keväällä FA Cupin, mutta Ferdinand ei saanut mitalia, koska ei pelannut yhtään peliä. Pelikiellon takia häneltä jäi luonnollisesti väliin myös 2004 EM-kisat, joissa John Terry korvasi hänet.
Syyskuun 20. päivänä Ferdinand palasi pelikieltonsa jälkeen suoraan Manchester United avauskokoonpanoon ottelussa Liverpoolia vastaan. Jotkut olivat sitä mieltä, että ottelun omituinen ajankohta, maanantai-ilta, ja Ferdinandin pelikiellon loppuminen samana päivänä eivät voi olla sattumaa. ManU voittikin ottelun Ferdinandin pelatessa valmentajansa Sir Alex Fergusonin mielestä erinomaisen ottelun kotijoukkueen puolustuksessa.
Sopimusneuvottelut

Vuonna 2005 Ferdinandin ja Manchester United väliset sopimusneuvottelut ajoivat pelaajan jo siihen pisteeseen, että seuran omat fanit buuasivat hänelle. Ferdinand ei allekirjoittanut seuran tarjoamaa sopimusta, ja monet pitivät Ferdinandia pelkkänä palkkasoturina, joka lähtisi sinne missä hänelle maksetaan eniten palkkaa. Samaan aikaan Ferdinand nähtiin ravintolassa agenttinsa ja Chelsean toimitusjohtaja Peter Kenyonin kanssa. Ferdinand sanoi, että hän ei tiennyt etukäteen Kenyonin olevan paikalla, vaan hänen tarkoituksenaan oli vain tavata agenttinsa. Rion agentti kuitenkin kertoi, että puolustaja tiesi Kenyonin olevan paikalla. Elokuussa Ferdinand lopulta allekirjoitti uuden jatkosopimuksen Manchester Unitedin kanssa. Sopimus pitää miehen seurassa kesään 2009 asti.
31. maaliskuuta 2008 Ferdinand ilmoitti, että haluaisi tehdä uuden sopimuksen Manchester Unitedin kanssa, ja mainitsi myös halustaan lopettaa uransa manchesterilaisseurassa. 18. huhtikuuta hän tekikin seuran kanssa uuden sopimuksen, joka ulottui kesään 2013 asti.